
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 188 


12 Σεπτεμβρίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

353. Περί Οργανώσεως των Υπηρεσιών του Εμπορικού 

και Βιομηχανικού Επιμελητηρίου Πειραιώς 
(ΕΒΕΠ). 

354. Αδειες εκπαιδευτών υποψηφίων οδηγών, Ιδρυαη 

και λειτουργία σχολών οδηγών αυτοκινήτων και 
μοτοσυκλετών, εκπαίδευση των εκπαιδευτών 
υποψηφίων οδηγών, επιμόρφωση εκπαιδευτών 
υποψηφίων οδηγών, κυρώσεις. .. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 353 
Περί Οργανώσεως των Υπηρεσιών του Εμπορικού και Βιο¬ 
μηχανικού Επιμελητηρίου Πειραιώς (ΕΒΕΠ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παρ. 8 και 9 εδάφ. πρώτο 
του Ν. 2081/92 (ΦΕΚ 154/Α/92) «Ρύθμιση του θεσμού 
των Επιμελητηρίων και άλλες διατάξεις». 

2. Τις διατάξεις του άρθρου 19 παρ. 2 του Ν. 1735/87 
(ΦΕΚ 195/Α/87) «Προσλήψεις στο Δημόσιο Τομέα, Κοι¬ 
νωνικός Ελεγχος στη Δημόσια Διοίκηση, Πολιτικό Δικαιώ¬ 
ματα και άλλες διατάξεις». 

3. Το άρθρο 29Α του Ν. 1558/85 (ΦΕΚ 137/Α/85) που 
προστέθηκε με το άρθρο 27 του Ν. 2081/92 (ΦΕΚ 154/ 
Α/92) και το γεγονός ότι από τις διατάξεις του παρόντος 
διατάγματος δεν προκαλείται πρόσθετη δαπάνη (πέραν 
της ήδη καταβαλλομένης) σε βάρος του προϋπολογισμού 
του Εμπορικού και Βιομηχανικού Επιμελητηρίου Πει¬ 
ραιώς. 

4. Τις διατάξεις των άρθρων 35 παρ. 1 και 36 παρ. 15 
του Ν. 2190/94 (ΦΕΚ 28/Α/94) «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης». 

5. Την από 12.11.1992 απόφαση του Διοικητικού Συμ¬ 
βουλίου του Εμπορικού και Βιομηχανικού Επιμελητηρίου 
Πειραιώς. 

6. Την αριθ. Β3 356/21.7.94 (ΦΕΚ 567/Β/21.7.94) 
Κοινή Απόφαση Πρωθυπουργού και Υπουργού Εμπορίου 


σχετικά με ανάθεση αρμοδιοτήτων στον Υφυπουργό 
Εμπορίου. 

7. Την αριθ. 326/1995 Γνωμοδότηση του Συμβουλίου 
της ΕπικρατεΙας με πρόταση του Υπουργού Προεδρίας 
της Κυβέρνησης και του Υφυπουργού Εμπορίου, αποφα¬ 
σίζουμε: 

Αρθρο 1 

Διάρθρωση Υπηρεσιών 

Οι Υπηρεσίες του Εμπορικού και Βιομηχανικού Επιμε¬ 
λητηρίου Πειραιώς διαρθρώνονται ως εξής: 

Α. ΔΙΕΥΘΥΝΣΗ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ: 
α) Τμήμα Εμπορίου 
β) Τμήμα Βιομηχανίας 

γ) Τμήμα Μητρώου - Μηχανογραφικών Εφαρμογών 
δ) Τμήμα Μελετών - Δημοσίων Σχέσεων και Ευρωπαϊ¬ 
κού Κέντρου Πληροφοριών (Ε.Κ.Π.). 

Β. ΔΙΕΥΘΥΝΣΗ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
α) Τμήμα Προσωπικού 

β) Τμήμα Πρωτοκόλλου - Διεκεπεραιώοεως και Αρ¬ 
χείου 

γ) Τμήμα Οικονομικής Διοικήσεως 
δ) Γ ραφείο Νομικών Υποθέσεων 

Άρθρο 2 

Α. ΔΙΕΥΘΥΝΣΗ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ 

Στην αρμοδιότητα της Διεύθυνσης Εμπορίου και Βιομη¬ 
χανίας ανήκουν τα παρακάτω θέματα κατανεμόμενα με¬ 
ταξύ των τμημάτων ως εξής: 
α) Τμήμα Εμπορίου 

-Η παρακολούθηση κάθε θέματος που αναφέρεται 
άμεσα ή έμμεσα στο εισαγωγικό, στο εξαγωγικό και στο 
εσωτερικά εμπόριο της Χώρας, η ενημέρωση των ενδια¬ 
φερομένων μελών επί των εκάστοτε ισχυουσών διατά¬ 
ξεων και η εισήγηση στις αρμόδιες αρχές για τα παραπάνω 
θέματα. 

- Η τήρηση Ειδικού Μητρώου εξαγωγέων 

-Κάθε ενέργεια για την εφαρμογή του Νόμου περί 
Εμπορικών Αντιπροσώπων. Η έκδοση πιστοποιητικών - τι¬ 
μών, ποσότητας και ποιότητας με βάση στοιχεία της Υπη¬ 
ρεσίας ή και κατόπιν ελέγχου. 

- Η έκδοοη πιστοποιητικών προελεύσεως και βεβαιώ¬ 
σεων τιμών. 

Η κατόπιν ανάθεσης από τον Υπουργό Εμπορίου οργά¬ 
νωση της Ελληνικής συμμετοχής σε Διεθνείς Εκεθέσεις 
και η Οργάνωση κατόπιν αδείας του ιδίου Υπουργείου Εκ- 

θεσιακών εκδηλώσεων, στο εσωτερικό και εξωτερικό σε 
συνεργασία με τις αρμόδιες Κρατικές Υπηρεσίες ως και 
κάθε σχετική εργασία προβολής των Ελληνικών προϊό¬ 
ντων στο εξωτερικό. 

Η κατάρτιση πινάκων των Ελληνικών προϊόντων των 
οποίων ενδείκνυται η προβολή στις διάφορες εκθέσεις, 
β) Τμήμα Βιομηχανίας 

- Η παρακολούθηση κάθε θέματος που αφορά τη βιομη¬ 
χανία η ενημέρωση των βιομηχάνων της περιφέρειας του 
Επιμελητηρίου επί των εκάστοτε ισχυουσών διατάξεων 
και η εισήγηση στις αρμόδιες Κρατικές Αρχές για τα παρα¬ 
πάνω θέματα. 

-Η παρακολούθηση της πορείας των βιομηχανικών 
επενδύσεων, των πιστοδοτήσεων της Βιομηχανίας των 
εγκαταστάσεων και της εν γένει λειτουργίας και εξελί- 
ξεως των διαφόρων Βιομηχανιών της περιφέρειας του 
Επιμελητηρίου. 

-Η παρακολούθηση της διάθεσης των βιομηχανικών 
προϊόντων στις αγορές εσωτερικού και εξωτερικού και η 
παροχή πληροφοριών στους ενδιαφερόμενους. 

- Συγκέντρωση στοιχείων για την προβολή της Ελληνι¬ 
κής Βιομηχανίας*παραγωγής στην αγορά του Εσωτερικού 
και Εξωτερικού. 

-Η τήρηση ειδικού μητρώου βιομηχανιών κατά κλά¬ 
δους. 

γ) Τμήμα Μητρώου - Μηχανογραφικών Εφαρμογών 

- Η τήρηση των μητρώων των μελών του Επιμελητηρίου, 
των εμπορικών και βιομηχανικών επωνυμιών και ευρετη¬ 
ρίου αυτών, η συνεχής ενημέρωσή του καθώς και η έκ¬ 
δοση σχετικών πιστοποιητικών. 

- Η σύνταξη των εκλογικών καταλόγων για την ανάδειξη 
της Διοικήσεως του Επιμελητηρίου και κάθε σχετική ερ¬ 
γασία με τις εκλογές. 

- Κάθε εργασία σχετική με τη διενέργεια πραγματογνω¬ 
μοσυνών και Δειγματοληψιών, κατά τις κείμενες περί αυ¬ 
τών διατάξεις. 

- Η πλήρης κάλυψη των μηχανογραφικών αναγκών όλων 
των Τμημάτων της Υπηρεσίας από πλευράς ανάλυσης, 
σχεδίασης, προγραμματισμού, τεκμηρίωσης, υλοποίησης 
των εφαρμογών του και σύνταξης Ειδικών Τεχνικών Μελε¬ 
τών και μελετών σκοπιμότητας. 

δ) Τμήμα Μελετών - Δημοσίων Σχέσεων και Ευρωπαϊ¬ 
κού Κέντρου Πληροφοριών (Ε.Κ.Π.) 

- Η μελέτη θεμάτων νομισματικής πιστωτικής, φορολο¬ 
γικής και αγορανομικής πολιτικής και των επιπτώσεων από 
την άσκηση αυτών στην Οικονομία. 

- Η μελέτη θεμάτων που έχουν σχέση με τις μεταφορές, 
ιδιαίτερα με τη λειτουργία και το κόστος του Λιμένος Πει¬ 
ραιώς. 

- Η μελέτη και η εισήγηση επί κινήτρων αναπτύξεως 
Εμπορίου και Βιομηχανίας, καθώς και για την αντιμετώ¬ 
πιση του διεθνούς ανταγωνισμού επί των ελληνικών προ¬ 
ϊόντων. 

-Η μελέτη υπόδειξη και παρακολούθηση εφαρμογής 
μέτρων για την απλούστευση γραφειοκρατικών τύπων και 
διαδικασιών και την κατάργηση περιττών διατυπώσεων σε 
συνεργασία με τις κατά αντικείμενο αρμόδιες υπηρε¬ 
σίες. 

- Η παρακολούθηση, της εργατικής και ασφαλιστικής 
νομοθεσίας και οι από αυτή απερχόμενες επιβαρύνσεις 
της παραγωγής η συλλογή πόσης φύσεως στοιχείων για 
την ισχύουσα εργατική νομοθεσία σε ξένες Χώρες και η 
παρακολούθηση των συλλογικών συμβάσεων εργασίας. 

- Η παρακολούθηση των θεμάτων επαγγελματικής και 
τεχνικής εκπαίδευσης. 


- Η μέριμνα για τη λειτουργία της βιβλιοθήκης και τον 
εμπλουτισμό της με έντυπο υλικό ως και η συγκέντρωση 
και τεκμηρίωση διαφόρων πληροφοριών. 

- Η επιμέλεια της έκδοσης του Δελτίου του Επιμελητη¬ 
ρίου και των λοιπών οικονομικών εκδόσεων καθώς και 
ενημερωτικών φυλλαδίων και οδηγιών για θέματα επιμε- 
λητηριακά. 

- Η συγκέντρωση και επεξεργασία στατιστικών στοι¬ 
χείων εσωτερικού και εξωτερικού, για την ενάσκηση του 
γνωμοδοτικου έργου του Επιμελητηρίου. 

- Η επιμέλεια της προπαρσσκευής για τη συμμετοχή του 
Επιμελητηρίου σε συνέδρια εσωτερικού και εξωτερικού 
ως και σε εμπορικές αποστολές. 

- Η έρευνα, μελέτη και συλλογή πληροφοριών για τις 
αγορές του εσωτερικού και εξωτερικού καθώς και η με¬ 
λέτη για την προώθηση της βιομηχανικής συνεργασίας 
των χωρών της Ευρωπαϊκής Ένωσης και των Μεσογεια¬ 
κών Χωρών για τη μεταφορά τεχνολογίας. 

- Η παρακολούθηση διεθνών οικονομικών εξελίξεων και 
ιδιαίτερα εκείνων στο χώρο της Ευρωπαϊκής Ένωσης κα¬ 
θώς και η συνεργασία με τη Διαρκή Διάσκεψη των Επιμε¬ 
λητηρίων της Ευρωπαϊκής Ένωσης και τα λοιπά όργανα 
της Ευρωπαϊκής Ένωσης. 

- Η συγκέντρωση κα επεξεργασία κάθε είδους στοι¬ 
χείων και πληροφοριών δι' ηλεκτρονικών υπολογιστών με 
τις Ευρωπαϊκές Κοινότητες, Ευρωπαϊκό Κέντρο Πληρο¬ 
φοριών την Τράπεζα Πληροφοριών, τις διεθνείς σχέ¬ 
σεις. 

Β. ΔΙΕΥΘΥΝΣΗ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα της Διεύθυνσης Διοικητικού - Οικο¬ 
νομικού ανήκουν τα παρακάτω θέματα κατανεμόμενα με¬ 
ταξύ των Τμημάτων ως εξής: 
α) Τμήμα Προσωπικού 

- Η μέριμνα για όλα τα θέματα υπηρεσιακής κατάστα¬ 
σης του προσωπικού, καθώς και η επεξεργασία στοιχείων 
για την σύνθεση και τις μεταβολές του σύμφωνα με τις 
κείμενες διατάξεις. 

- Η βεβαίωση υπό του Προϊσταμένου του Τμήματος της 
ακρίβειας αντιγράφων ή φωτοτυπιών των οποιονδήποτε 
εγγράφων και γενικά δικαιολογητικών, ύστερα από αντι¬ 
παραβολή τους με το επιδεικνυόμενο σχετικό πρωτότυπο 
ή ακριβές αντίγραφο και βεβαίωση γνησίου υπογραφής. 

- Η μέριμνα για την διακρίβωση των αναγκών εκπαίδευ¬ 
σης του προσωπικού και για την εφαρμογή προγραμμάτων 
εκπαίδευσης των υπαλλήλων στο εσωτερικό ή το εξωτε¬ 
ρικό σύμφωνα με τις εκάστοτε ισχύουσες διατάξεις καθώς 
και η μέριμνα για την αξιοποίηση των μετεκπσιδευθέ- 
ντων. 

- Η συγκέντρωση των στοιχείων που χρειάζονται για τη 
λήψη αποφάσεων από τη Διοίκηση, η προετοιμασία των 
θεμάτων ημερήσιας διατάξεως και η μέριμνα για την πρό¬ 
σκληση των μελών των οργάνων Διοικήσεως του Επιμελη¬ 
τηρίου. 

- Η τήρηση βιβλίου μελών της Διοικήσεως. 

- Η τήρηση βιβλίου επιτροπών και συμβουλίων στα 
οποία μετέχουν μέλη του Επιμελητηρίου καθώς και μέλη 
της Διοικήσεως αυτού. 

- Ο χειρισμός κάθε θέματος που αφορά τις αρμοδιότη¬ 
τες της Διοικήσεως και η τήρηση ευρετηρίου των θεμάτων 
αυτών. 

β) Τμήμα Πρωτοκόλλου - Διεκπεραιώσεως και Αρ¬ 
χείου 

- Η διακίνηση της αλληλογραφίας, δακτυλογράφηση, 
αναπαραγωγή εγγράφων και εντύπων, διεκπεραίωση και 

τήρηση του γενικού πρωτοκόλλου των εισερχομένων και 
εξερχομένων εγγράφων. 

- Η μέριμνα για τη φύλαξη και τον καθαρισμό της υπη¬ 
ρεσίας. 

- Η μέριμνα για τη λειτουργία του τηλεφωνικού κέ¬ 
ντρου, τηλετύπων και λοιπών μέσων επικοινωνίας. 

- Η μέριμνα για την παραλαβή από το Εθνικό Τυπαγρα- 
φείο των φύλλων της Εφημερίδος της Κυβερνήσεως ή άλ¬ 
λων εντύπων και η διανομή τους στα αρμόδια γραφεία. 

γ) Τμήμα Οικονομικής Διοικήσεως 

- Η μέριμνα για την κατάρτιση και τροποποίηση του 
Προϋπολογισμού του Επιμελητηρίου. 

- Η διαχείριση κάθε δαπάνης καθώς και η εκκαθάριση 
αποδοχών και γενικά αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλι¬ 
κού, εφοδίου ή άλλου περιουσιακού στοιχείου, σύμφωνα 
με την ισχύουσα νομοθεσία. 

- Η μέριμνα για την εκτέλεση εργασιών (τυπογραφικών, 
επισκευής και συντήρησης κτιρίων, εγκαταστάσεων και 
μηχανημάτων κ.λπ.). 

- Η μέριμνα για την εκποίηση κάθε περιουσιακού στοι¬ 
χείου. 

- Η μέριμνα για τη στέγαση της Υπηρεσίας. 

- Η μέριμνα για τη διαχείριση υλικού της Υπηρεσίας. 

δ) Γ ραφείο Νομικών Υποθέσεων 

- Η γνωμοδότηση επί παντός νομικού ζητήματος. 

- Ο χειρισμός των δικαστικών υποθέσεων του Επιμελη¬ 
τηρίου. 

- Η δια του Νομικού Συμβούλου εκπροσώπηση του Επι¬ 
μελητηρίου κατόπιν εντολής. 

- Η παρακολούθηση της νομοθεσίας και των πράξεων 
της Διοικήσεως που έχουν σχέση με τα Επιμελητήρια. 


Κλάδος ΥΕ Φυλάκων-Νυκτοφυλάκων θέσεις μία (1) 

Κλάδος ΥΕ Προοωπικού καθαριότητας θέσεις τέσσερις 
(4) 


Αρθρο 4 

Προσωπικό με σχέση εργασίας Ιδιωτικού Δικαίου 

Α. Ειδικό Επιστημονικό προσωπικό με σύμβαση Ιδιωτι¬ 
κού Δικαίου αορίστου χρόνου. Τα προσόντα διορισμού 
προβλέπονται από τις διατάξεις του Ν. 1943/91 άρθρο 25 
παραγρ. 2 θέσεις δύο (2) Ειδικών σε θέματα Επιμελητη- 
ριακά με άριστη γνώση μίας (1) των ξένων γλωσσών Αγγλι¬ 
κής, Γαλλικής, Γερμανικής ή Ιταλικής. 

Β. Μία (1) θέση ειδικού επιστήμονα (προσωρινή) 

Η θέση αυτή έχει μετατραπεί σε προσωρινή από εφαρ¬ 
μογή των διατάξεων του άρθρου 5 του Ν. 1476/84. 

Αρθρο 5 

Με σχέση έμμισθης εντολής 
.Μία (1) θέση Δικηγόρου παρ' Αρείω Πάγω. 

Η πιο πάνω έμμισθη εντολή διέπεται από τις διατάξεις 
του ιοχύοντος κώδικα περί Δικηγόρων. 

Άρθρο 6 

Προϊστάμενοι Υπηρεσιών 

1. Των Διευθύνσεων του Εμπορικού και Βιομηχανικού 
Επιμελητηρίου Πειραιώς προΐστανται υπάλληλοι του Κλά¬ 
δου ΠΕ Διοικητικού - Οικονομικού. 


Άρθρο 3 

Διάρθρωση θέσεων 

Οι θέσεις του προσωπικού κατά κατηγορίες και κλά¬ 
δους ορίζονται ως εξής: 

Α. Κατηγορία ΠΕ 

Κλάδος ΠΕ Διοικητικός-Οικονομικός θέσεις είκοσι δύο 
( 22 ) 

Κλάδος ΠΕ Πληροφορικής θέσεις δύο (2) 

Β. Κατηγορία ΤΕ 

Κλάδος ΤΕ Διοικητικός-Λογιστικός θέσεις τέσσερις (4) 

Κλάδος ΤΕ Πληροφορικής θέσεις δύο (2) 

Κλάδος ΤΕ Βιβλιοθηκονομίας θέσεις μία (1) 

Γ. Κατηγορία ΔΕ 

Κλάδος ΔΕ Διοικητικός-Λογιστικός θέσεις δέκα οκτώ 
(18), εκ των οποίων δύο (2) θέσεις ειδικότητας εισπρά- 
κτορα 

Κλάδος ΔΕ Μεταφραστών-Διερμηνέων ειδικότητας δύο 
(2) ξένων γλωσσών Αγγλικής - Γαλλικής ή Αγγλικής - Γερ- 
μανικής ή Αγγλικής - Ιταλικής 

Κλάδος ΔΕ Δακτυλογράφων-Στενογράφων θέσεις πέ¬ 
ντε (5) εκ των οποίων ειδικότητας δακτυλογράφων ελληνι¬ 
κής θέσεις τρεις (3) και ειδικότητας ξενόγλωσσων δακτυ- 
λογράφων θέσεις δύο (2) 

Κλάδος ΔΕ Προσωπικού Η/Υ 

Ειδικότητας χειριστών Η/Υ θέσεις δύο (2) 

Κλάδος ΔΕ Τεχνικού 

Ειδικότητας ηλεκτρολογικού-ηλεκτρονικού δομικών 
θέσεις μία (1) 

Κλάδος ΔΕ Τηλεφωνητών θέσεις μία (1) 

Δ. Κατηγορία ΥΕ 

Κλάδος ΥΕ Επιμελητών θέσεις τρεις (3) 


2, Των Τμημάτων Εμπορίου, Βιομηχανίας, Μελετών - 
Δημοσίων Σχέσεων και Ευρωπαϊκού Κέντρου Πληροφο¬ 
ριών, Προσωπικού και Οικονομικής Διοικήσεως προΐστα- 
νται υπάλληλοι του Κλάδου ΠΕ Διοικητικού-Οικονομικού 
και εν ελλείψει του Κλάδου ΤΕ Διοικητικού - Λογιστικού ή 
ΔΕ Διοικητικού - Λογιστικού. 

3 Του Τμήματος Μητρώου - Μηχανογραφικών Εφαρ¬ 
μογών προΐσταται υπάλληλος του Κλάδου ΠΕ Πληροφορι¬ 
κής ή ΤΕ Πληροφορικής και εν ελλείψει ΔΕ Προσωπικού 
Η/Υ ή ΠΕ Διοικητικού - Οικονομικού ή ΤΕ Διοικητικού - 
Λογιστικού ή ΔΕ Διοικητικού - Λογιστικού. 

4. Του Τμήματος Πρωτοκόλλου - Διεκπεραιώσεως και 
Αρχείου προΐσταται υπάλληλος κλάδου ΔΕ Διοικητικού - 
Λογιστικού και εν ελλείψει ΠΕ Διοικητικού - Οικονομικού ή 
ΤΕ Διοικητικού - Λογιστικού. 

Αρθρο 7 

Μεταβατικές διατάξεις 

Οι κατά τη δημοσίευση του παρόντος υιτηρετούντες 
υπάλληλοι κατατάσσονται αυτοδίκαια στις αντίστοιχες 
κατά κλάδους και κατηγορίες οργανικές θέσεις που προ- 
βλέπονται στα άρθρα 3, 4 και 5 του παρόντος διατάγμα¬ 
τος. 

Από τη δημοσίευση του παρόντος καταργείται το Προε¬ 
δρικό Διάταγμα 532/88 (ΦΕΚ 240/Α/88) «Οργάνωση των 
Υπηρεσιών του Εμπορικού και Βιομηχανικού Επιμελητη¬ 
ρίου Πειραιώς (Ε.Β.Ε.Π.) και κάθε άλλη διάταξη που ρυθ¬ 
μίζει διαφορετικά από το παρόν διάταγμα. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Υφυπουργό Εμπορίου αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 5 Σεπτεμβρίου 1Θ95 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΕΜΠΟΡΙΟΥ 

I. ΠΟΤΤΑΚΗΣ ΜΙΧ. ΧΡΥΣΟΧΟΪΔΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 354 
Αδειες εκπαιδευτών υποψηφίων οδηγών, ίδρυση και λει¬ 
τουργία σχολών οδηγών αυτοκινήτων και μοτοσυκλε- 
τών, εκπαίδευση των εκπαιδευτών υποψηφίων οδη¬ 
γών, επιμόρφωση εκπαιδευτών υποψηφίων οδηγών, 
κυρώσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις: 

α. Της παραγράφου 2 του άρθρου 94 του Κώδικα Οδη- 
γικής Κυκλοφορίας, που κυρώθηκε με το Ν. 2094/1992 
«Κύρωση του Κώδικα Οδικής Κυκλοφορίας» (Α' 182). 

β. Του άρθρου 29Α’ του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 (Α' 154). 

2. Το γεγονός ότι από τις διατάξεις του Διατάγματος αυ¬ 
τού δεν προκαλείται δαπάνη σε βάρος του Κρατικού 
Προϋπολογισμού. 

3. Τις 338/1994 και 318/1995 γνωμοδοτήσεις του 
Συμβουλίου Επικράτειας, με πράταοη του Υπουργού Με¬ 
ταφορών και Επικοινωνιών, αποφασίζουμε: 


ΚΕΦΑΛΑΙΟ Α' 

ΑΔΕΙΕΣ ΕΚΠΑΙΔΕΥΤΩΝ ΥΠΟΨΗΦΙΩΝ ΟΔΗΓΩΝ 


Αρθρο 1 

Προϋποθέσεις έκδοσης αδειών εκπαιδευτών 

Με το παρόν διάταγμα αντικαθίσταται σε όλες τις ισχύ- 
ουσες διατάξεις ο όρος «εκγυμναστής» με τον πλέον δό¬ 
κιμο «εκπαιδευτής» υποψηφίων οδηγών αυτοκινήτων και 
μοτοσυκλετών. 

1. Η άδεια του εκπαιδευτή υποψηφίων οδηγών αυτοκι¬ 
νήτων και μοτοσυκλετών χορηγείται σε φυσικά πρόσωπα 
που υποβάλλουν σχετική αίτηση και συγκεντρώνουν τις 
ακόλουθες προϋποθέσεις: 

α. Είναι τουλάχιστον απόφοιτοι Λυκείου ή εξατάξιου Γυ- 
μνασίου παλαιού τύπου. 

β. Έχουν ισχύουσα άδεια οδήγησης όλων των κατηγο¬ 
ριών. 

γ. Δεν έχουν καταδικασθεί σε οποιαδήποτε ποινή για 
κλοπή, υπεξαίρεση, απάτη, εκβίαση, πλαστογραφία, λα¬ 
θρεμπορία, παράβαση της νομοθεσίας για ναρκωτικά, 
απιστία, παράβαση καθήκοντος, έγκλημα κατά των ηθών, 
λιποταξία ή ανυποταξία σε περίοδο πολέμου, παθητική ή 
ενεργητική δωροδοκία, μέσα δε στην τελευταία, πριν την 
υποβολή των δικαιολογητικών, πενταετία για οποιοδή- 
ποτε άλλο αδίκημα σε ποινές πάνω από δέκα (10) μήνες 
φυλάκισης αθροιστικά ή σε ποινές πάνω από ενενήντα 
(90) ημέρες επίσης αθροιστικά για παράβαση του Κώδικα 
Οδικής Κυκλοφορίας ή της νομοθεσίας για τα αυτοκίνητα 


γενικά. Οι προϋποθέσεις αυτές πιστοποιούνται αρμοδ· 
από αντίγραφο ποινικού μητρώου τύπου Α', το οποίο προ 
σκομίζεται ως απαραίτητο δικαιολογητικό για την είσοδο 
στη σχολή του εδαφίου δ’, του άρθρου αυτού και στη συ¬ 
νέχεια νέο αντίγραφο ποινικού μητρώου τύπου Α', το 
οποίο προσκομίζεται μεταξύ των απαραιτήτων δικαιολο- 
γητικών για την έκδοση άδειας ασκήσεως επαγγέλματος 
εκπαιδευτή. 

δ. Έχουν πιστοποιητικό επαγγελματικής κατάρτισης 
εκπαιδευτή υποψηφίων οδηγών που χορηγείται μετά από 
ευδόκιμη αποφοίτηση από τον αρμόδιο εκπαιδευτικό φο¬ 
ρέα, όπως αυτός προβλέπεται στις παρακάτω διατάξεις 
του άρθρου 2. 

ε. Έχουν καταβάλλει τα υπέρ του δημοσίου δικαιώ¬ 
ματα. 

στ. Πληρούν τις προϋποθέσεις υγείας, οι οποίες προ- 
βλέπονται από τις εκάστοτε ισχύουσες διατάξεις για τη 
χορήγηση άδειας οδήγησης όλων των κατηγοριών. Για την 
απόδειξη των προϋποθέσεων υγείας προσκομίζεται πι¬ 
στοποιητικό της Δευτεροβάθμιας Ιατρικής Επιτροπής 
(Δ.Ι.Ε.) της οικείας Υπηρεσίας Μεταφορών και Επικοινω¬ 
νιών, το οποίο χορηγείται έπειτα από εξέταση του ενδια- 
φερόμενου οε δύο στάδια (για την είσοδο στη σχολή και 
για την έκδοση άδειας εκπαιδευτή) όπως και στο εδάφιο 
γ', του άρθρου αυτού και κατάθεση αίτησής του με από¬ 
δειξη της Εθνικής Τράπεζας περί καταβολής του σχετικού 
παραβόλου υπέρ του ειδικού λογαριασμού του Ν.Δ. 638/ 
1970. 

2. Η χορηγούμενη άδεια εκπαιδευτή υποψηφίων οδη¬ 
γών αυτοκινήτων και μοτοσυκλετών παρέχει στον κάτοχό 
της το δικαίωμα να εκπαιδεύει υποψηφίους οδηγούς για 
όλες τις κατηγορίες αδειών οδήγησης, να παρίσταται κατά 
την πρακτική εξέταση του υποψηφίου οδηγού στην οικεία 
Υπηρεσία Μεταφορών και Επικοινωνιών και ισχύει για όλη 
τη χώρα, 

3. Η Ελλάδα αναγνωρίζει ως ισχύουσα την άδεια εκπαι¬ 
δευτή που έχει χορηγηθεί από κράτος μέλος της Ευρω¬ 
παϊκής Ένωσης, μόνον εφόσον οι προϋποθέσεις χορήγη¬ 
σής της, σε ό,τι αφορά την εκπαίδευση και εξέταση του 
ενδιαφερομένου, είναι τουλάχιστον ανάλογες με αυτές 
που ισχύουν στην Ελλάδα. Ο έλεγχος των προϋποθέσεων 
γίνεται από την αρμόδια Υπηρεσία Μεταφορών και Επικοι¬ 
νωνιών με αλληλογραφία μέσω του Τμήματος Διεθνών 
Σχέσεων του Υπουργείου Μεταφορών και Επικοινωνιών 
με την αρμόδια αρχή του κράτους μέλους της Ευρωπαϊκής 
Ένωσης που χορήγησε την άδεια. 

Σε περίπτωση που οι προϋποθέσεις αυτές είναι ελαστι¬ 
κότερες εκείνων που ισχύουν στην Ελλάδα, ο ενδιαφερό¬ 
μενος θα υποστεί την εκπαίδευση του άρθρου 2, καθώς 
και την εξέταση του άρθρου 3 του παρόντος, ώστε να απο¬ 
δείξει ότι πληροί τις επιπλέον προϋποθέσεις που απαιτού¬ 
νται στην Ελλάδα. Για την αναγνώριση της άδειας αυτής 
είναι απαραίτητη η πιστοποίηση της επαρκούς και για τις 
ανάγκες του επαγγέλματος γνώσης της Ελληνικής γλώσ¬ 
σας από αρμόδιο κρατικό εκπαιδευτικό φορέα. Τέλος για 
τη μετατροπή της κατεχόμενης άδειας εκπαιδευτή κρά¬ 
τους μέλους της Ευρωπαϊκής Ένωσης, η οποία αναγνωρί¬ 
ζεται κατά τα ανωτέρω, σε Ελληνική, πρέπει να πλπρού- 
νται επιπλέον και οι προϋποθέσεις α', β', γ', ε και στ' της 
παραγράφου 1, του άρθρου αυτού. 

4. Η άδεια εκπαιδευτή υποψηφίων οδηγών ισχύει για 
πέντε (5) χρόνια από την έκδοση ή ανανέωσή της. 

Η ανανέωση της άδειας του εκπαιδευτή γίνεται μαζί με 
την κατεχόμενη άδεια οδήγησης όλων των κατηγοριών 
από την αρμόδια Υπηρεσία Μεταφορών και Επικοινωνιών 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 

ύστερα από την υποβολή των εξής δικαιολογητικών: 

α. Αίτηση {χωρίς χαρτόσημο). 

β. Κυρωμένο φωτοαντίγραφο της κατεχόμενης άδειας 
οδήγησης όλων των κατηγοριών, η οποία πρέπει να είναι 
σε ισχύ. 

γ. Αντίγραφο ποινικού μητρώου τύπου Α', από το οποίο 
να προκύπτει ότι ο ενδιαφερόμενος δεν έχει καταδικασθεί 
στα αδικήματα ή στις ποινές της παραγράφου 1, εδάφιο γ', 
του παρόντος Διατάγματος. 

δ. Αποδεικτικό καταβολής των προβλεπόμενων, από τις 
εκάστοτε διατάξεις, ποσών υπέρ του Δημοσίου. 

ε. Βεβαίωση του Τ.Σ.Α., αν ο ενδιαφερόμενος έχει στο 
όνομά του (ή μετέχει σε νομικό πρόσωπο ή αστικό συνε¬ 
ταιρισμό) σχολή οδηγών, ότι είναι ασφαλισμένος στο 
Τ.Σ.Α. ως επαγγελματίας εκπαιδευτής και ότι έχει εξο¬ 
φλήσει τις οικονομικές του υποχρεώσεις προς το Ταμείο 
αυτό. 

στ. Βεβαίωση του Ι.Κ.Α., αν ο ενδιαφερόμενος εργάζε¬ 
ται σε σχολή οδηγών με εξηρτημένη σχέση εργασίας, ότι 
είναι ασφαλισμένος στο Ι.Κ.Α. ως εκπαιδευτής και ότι 
έχουν εξοφληθεί όλες οι οικονομικές υποχρεώσεις προς 
το Ι.Κ.Α. που απορρέουν από την ασφάλιση αυτή. Αντί της 
βεβαίωσης μπορεί να προσκομίσει το βιβλιάριο ενσήμων, 
ενημερωμένο τουλάχιστον μέχρι και τον προηγούμενο 
μήνα, από το οποίο να προκύπτουν όσα αναφέρονται στη 
βεβαίωση. 

Άρθρο 2 

Προγράμματα εκπαίδευσης υποψηφίων εκπαιδευτών 

1. Εκπαιδευτικός φορέας που θα αναλάβει την οργά¬ 
νωση και λειτουργία προγραμμάτων εκπαίδευσης υποψη¬ 
φίων εκπαιδευτών (σχολές εκπαιδευτών) ορίζεται ο Οργα¬ 
νισμός Επαγγελματικής Εκπαίδευσης και Κατάρτισης 
(Ο.Ε.Ε.Κ.) και κάθε άλλο Ν.Π.Δ.Δ. που προβλέπεται στο 
άρθρο 5, παράγραφος 6, του Ν. 2009/1992. Η διδακτέα 
ύλη θα διδάσκεται σε δύο (2) τουλάχιστον συνεχή εκπαι¬ 
δευτικά εξάμηνα. 

2. Η ύλη που θα διδάσκεται στις σχολές της προηγούμε¬ 
νης παραγράφου περιλαμβάνει όλες τις κατηγορίες 
αδειών και τις εξής τουλάχιστον διδακτικές ενότητες: 

α. Νομοθεσία οδικής κυκλοφορίας. 

β. Μηχανική και τεχνική οχημάτων. 

γ. Τεχνική οδήγησης. 

δ. Κοινωνική συμπεριφορά - αγωγή οδηγών. 

ε. Τεχνική διδασκαλίας. 

στ. Προστασία περιβάλλοντος - εξοικονόμιση ενέρ¬ 
γειας. 

ζ. Πρώτες βοήθειες σε περίπτωση οδικού ατυχήμα¬ 
τος. 

η. Συστήματα και μέθοδοι ενεργητικής και παθητικής 
ασφάλειας. 

θ. Παθήσεις που μπορεί να επηρεάσουν και να επηρεα- 
σθοϋν από την οδήγηση. 

ι. Οργάνωση, διοίκηση, εξοπλισμός σχολής οδηγών. 

ια. Κατάλληλη, πρακτική εξάσκηση - επίδειξη στις ενό¬ 
τητες β', γ'. δ', ε\ στ', ζ' και η'. 

3. Ο Ο.Ε.Ε.Κ. χορηγεί σε όσους αποφοιτούν το πιστο¬ 
ποιητικό επαγγελματικής κατάρτισης που προβλέπεται 


στο εδάφιο δ' της παραγράφου 1, του άρθρου 1, του πα¬ 
ρόντος. 

Άρθρο 3 

Εξετάσεις υποψηφίων εκπαιδευτών 

1. Μτά την αποφοίτηση από τη σχολή εκπαιδευτών, οι 
υποψήφιοι εκπαιδευτές οδηγών αυτοκινήτων και μοτασυ- 
κλετών, προκειμένου να αποκτήσουν την άδεια εκπαι¬ 
δευτή, υποβάλλονται οε εξετάσεις στη Διεύθυνση Μετα¬ 
φορών και Επικοινωνιών της Νομαρχιακής Αυτοδιοίκησης 
που εδρεύει η σχολή. Οι εξετάσεις αυτές, αναλάγως του 
αντικειμένου, συνίστανται σε γραπτές και προφορικές, 
θεωρητικές και πρακτικές δοκιμασίες, εφ' όλης της ύλης 
που έχουν διδαχθεί στη σχολή εκπαιδευτών. 

2. Οι εξετάσεις για την απόκτηση της άδειας εκπαι¬ 
δευτή προκηρύσσονται από τον Υπουργό Μεταφορών και 
Επικοινωνιών και η εκτέλεσή τους ανατίθεται στις νομαρ¬ 
χιακού επιπέδου Υπηρεσίες Μεταφορών και Επικοινω¬ 
νιών. Οι εξετάαεις διεξάγονται δύο (2) φορές το χρόνο 
κατά τους μήνες Μάρτιο και Οκτώβριο. 

3. Η διαδικασία, η ύλη, οι εξεταστικές φάσεις και η διάρ- 
κειά τους, η βαθμολογία κάθε εξεταστικής ενότητας, κα¬ 
θώς και κάθε απαραίτητη λεπτομέρεια των εξετάσεων και 
επανεξετάσεων καθορίζονται με απόφαση του Υπουργού 
Μεταφορών και Επικοινωνιών. 

4. Οι εξεταστικές επιτροπές είναι πενταμελείς και τα 
μέλη τους, με ισάριθμους αναπληρωτές, διορίζονται με 
απόφαση του οικείου Νομάρχη. 

Η σύνθεση των επιτροπών είναι η εξής: 

α. Ένας (1) υπάλληλος του Υπουργείου Μεταφορών και 
Επικοινωνιών κλάδου ΠΕ, με βαθμό Α’, προϊστάμενος 
διεύθυνσης κατά προτίμηση, ως πρόεδρος με τον αναπλη¬ 
ρωτή του. 

β. Ένας (1) μηχανολόγος ή ηλεκτρολόγος - μηχανολό¬ 
γος μηχανικός τεχνολόγος μηχανικός του Υπουργείου Με¬ 
ταφορών και Επικοινωνιών με τον αναπληρωτή του. 

γ. Ένας (1) ιατρός με τον αναπληρωτή του που προτεί- 
νεται από τον κατά τόπον ιατρικό σύλλογο. 

δ. Ένας (1) δικηγόρος με τον αναπληρωτή του που προ- 
τείνεται από τον κατά τόπο δικηγορικό σύλλογο. 

ε. Ένας (1) εκπρόσωπος της πλέον αντιπροσωπευτικής 
σε εκλέκτορες ομοσπονδίας εκπαιδευτών υποψηφίων 
οδηγών με τον αναπληρωτή του, που προτείνεται από την 
Ομοσπονδία, κατά προτίμηση από μέλος του κατά τόπο 
σωματείου. Εάν δύο από τα συλλογικά όργανα των εδα¬ 
φίων γ’, δ', ε' δεν υποδείξουν εκπροσώπους, η επιτροπή 
δύναται να λειτουργήσει με τους δύο (2) υπαλλήλους των 
εδαφίων α', β' και έναν (1) τουλάχιστον εκπρόσωπο των 
εδαφίων γ', δ' και ε'. 

Όλα τα μέλη των εξεταστικών επιτροπών πρέπει να εί¬ 
ναι κάτοχοι άδειας οδήγησης τουλάχιστον Β' κατηγορίας 
από πενταετία. 

5. Οι υποψήφιοι εκπαιδευτές που απορρίπτονται, έχουν 
δικαίωμα επανεξέτασης για δύο (2) ακόμη χρόνια, δηλαδή 
συνολικά για πέντε (5) εξεταστικές περιόδους. 

Άρθρο 4 

Άσκηοη υποψηφίων εκπαιδευτών 

1, Μετά την απόκτηση της άδειας εκπαιδευτή υποψη¬ 
φίων οδηγών αυτοκινήτων και μοτοσυκλετών και προκει¬ 
μένου να λάβουν άδεια ασκήαεως επαγγέλματος, οι απο- 
φοιτήσαντες εκπαιδευτές είναι υποχρεωμένοι να εγγρα- 
φούν ως ασκούμενο· στα οικεία μητρώο ασκουμένων που 
τηρούνται στα κατά τόπους σωματεία εκπαιδευτών, που 

με τη σειρά τους είναι εγγεγραμμένα στην αντιπροσωπευ¬ 
τικότερη σε εκλέκτορες Ομοσπονδία εκπαιδευτών υπο¬ 
ψηφίων οδηγών. 

Οι ασκούμενος εκπαιδευτής, επιμελεΐα του σωματείου 
ή, ελλείψει αυτού, της Ομοσπονδίας, ασκείται σε σχολή 
οδηγών επί ένα (1) έτος. Κατά τη διάρκεια της άσκησής 
του εμπεδώνει πρακτικά όσα διδάχθηκε στη σχολή υπο¬ 
ψηφίων εκπαιδευτών και μετέχει ενεργά σε όλες τις δρα¬ 
στηριότητες της σχολής οδηγών που εργάζεται {όπως 
διοικητική υποστήριξη, παραστάσεις στις εξετάσεις υπο¬ 
ψηφίων οδηγών, θεωρητική διδασκαλία και πρακτική εκ¬ 
παίδευση των υποψηφίων οδηγών με την ευθύνη της σχο¬ 
λής οδηγών κ.λπ.). Μετά την ολοκλήρωση της πρακτικής 
του άσκησης, η σχολή οδηγών στη οποία ασκήθηκε υπο- 
χρεούται να χορηγήσει στον ενδιαφερόμενο υπεύθυνη βε¬ 
βαίωση του Ν. 1599/86 για την άσκησή του. 

Τη βεβαίωση αυτή θα καταθέσει ο ενδιαφερόμενος που 
επιθυμεί να λάβει άδεια αακήσεως επαγγέλματος εκπαι¬ 
δευτή υποψηφίων οδηγών μαζί με τα λοιπά σχετικά δι- 
καιολογητικά του άρθρου 5 του παρόντος. 

2. Στην περίπτωση που ο ασκούμενος εκπαιδευτής 
ασκηθεί διαδοχικά σε περισσότερες της μιας σχολής οδη¬ 
γών, η άσκηση προσμετράται αθροιστικά, βάσει του χρό¬ 
νου που αναγράφεται σε όλες τις σχετικές βεβαιώσεις. 

3. 0 εκπαιδευτής που αποπεράτωσε την άσκησή του, 
έχει το δικαίωμα να μη λάβει άδεια λειτουργίας σχολής 
οδηγών στο όνομά του και να συνεχίσει να εργάζεται με 
πλήρη δικαιώματα και ευθύνες εκπαιδευτή ως υπάλληλος 
σε σχολή οδηγών ή σε κέντρο θεωρητικής εκπαίδευσης 
υποψηφίων οδηγών. 

ΚΕΦΑΛΑΙΟ Β' 

ΙΔΡΥΣΗ ΚΑΙ ΛΕΙΤΟΥΡΓΙΑ ΣΧΟΛΗΣ ΟΔΗΓΩΝ 
Αρθρο 5 

Προϋποθέσεις χορήγησης άδειας Ιδρυσης και λειτουργίας 
σχολής οδηγών 

1. Για την Ιδρυση και λειτουργία σχολής οδηγών απαιτεί¬ 
ται σχετική άδεια που χορηγείται μετά από αίτηση των εν¬ 
διαφερομένων από τις κατά τόπους αρμόδιες Υπηρεσίες 
Μεταφορών και Επικοινωνιών σε φυσικά ή νομικά πρό¬ 
σωπα {Ο,Ε., Ε.Ε., Αστικός Συνεταιρισμός και Ε.Π.Ε.). 

2. Οι προϋποθέσεις για τη χορήγηση της άδειας ίδρυ¬ 
σης και λειτουργίας σχολής οδηγών, είναι οι εξής: 

(α) Για τα φυσικά πρόσωπα: 

αα. Αδεια ασκήσεως επαγγέλματος εκπαιδευτή υπο¬ 
ψηφίων οδηγών (ισχύουσα). 

αβ. Συμπλήρωση ετήσιας άσκησης σε σχολή οδηγών, 
πιστοποιούμενη από τη βεβαίωση του άρθρου 4 του παρό¬ 
ντος. 

αγ. Εγγραφή σε σωματείο μέλος της αντιπροσωπευτι¬ 
κότερης σε εκλέκτορες Ομοσπονδίας εκπαιδευτών υπο¬ 
ψηφίων οδηγών. 

αδ. Ασφάλιση στο Ταμείο Συντάξεως Αυτοκινητιστών 
(Τ.Σ.Α.}. 

αε. Ιδιοκτησία και άδεια κυκλοφορίας ενός (1) εκπαι¬ 
δευτικού αυτοκινήτου και μιας (1) τουλάχιστον εκπαιδευ¬ 
τικής μοτοσυκλέτας. 

αστ. Αίθουσα διδασκαλίας, κατάλληλα διασκευασμένη 
και εξοπλισμένη με τα απαιτούμενα εποπτικά μέσα, με 
ωφέλιμη επιφάνεια τουλάχιστον είκοσι {20) τ.μ., εξαιρου- 
μένων των λοιπών χώρων (γραφεία, βοηθητικοί χώροι 
κ.λπ.) και ελάχιστη επιτρεπόμενη απόσταση 200 μέτρα 
από άλλη σχολή οδηγών που λειτουργεί νόμιμα. 


(β). Γ ια τα νομικά πρόσωπα: 

βα. Όλα τα μέλη του νομικού προσώπου να έχουν ισχύ- 
ουσα άδεια εκπαιδευτή υποψηφίων οδηγών που να έχει 
εκδοθεί με τις ανωτέρω περιγραφόμενες προϋποθέ¬ 
σεις. 

ββ. Να έχουν στο όνομα τους άδειες κυκλοφορίας και 
ιδιοκτησία τουλάχιστον για τρία (3) εκπαιδευτικά οχήματα, 
από τα οποία το ένα {1) απαραιτήτους της κατηγορίας Α'. 

βγ. Αίθουσα διδασκαλίας εξοπλισμένη με τα απαιτού- 
μενα εποπτικά μέσα, με ωφέλιμη επιφάνεια τουλάχιστον 
σαράντα {40) τ.μ. εξαιρουμένων των λοιπών χώρων (γρα¬ 
φεία, βοηθητικοί χώροι κ.λπ.) και ελάχιστη επιτρεπόμενη 
απόσταση από άλλη σχολή που λειτουργεί νόμιμα 200 μέ¬ 
τρα. 

Αν τα μέλη του νομικού προσώπου υπερβαίνουν τα τρία 
(3), για κάθε επιπλέον μέλος απαιτείται επιπλέον χώρος 
αίθουσας διδασκαλίας τουλάχιστον δέκα (10) τ.μ. ωφέλι¬ 
μης επιφάνειας. 

3. ' Για τη συνδρομή των ανωτέρω προϋποθέσεων (α) και 
(β) υποβάλλονται επικυρωμένα αντίγραφα των αντιστοί¬ 
χων αδειών, των συμβολαίων αγοράς ή των μισθωτηρίων 
συμφωνητικών, επίσημο τοπογραφικό για τη διαπίστωση 
της απόστασης μεταξύ σχολών οδηγών καθώς και κατα¬ 
στατικό σε περίπτωση νομικού προσώπου. Υποβάλλεται 
ακόμη υπεύθυνη δήλωση του Ν. 1599/86 του ενδιαφερό- 
μενου φυσικού προσώπου ή του νόμιμου εκπροσώπου 
του, αν πρόκειται για νομικό πρόσωπο, σχετικά με τον εξο¬ 
πλισμό της αίθουσας διδασκαλίας καθώς και πρόχειρο 
σχεδιάγραμμα της κάτοψης. 

4. Ειδικά για τις σχολές οδηγών που λειτουργούν ή 
έχουν υποβάλει αίτηση για χορήγηση άδειας λειτουργίας 
πριν την ισχύ του παρόντος, ισχύουν οι προϋποθέσεις 
ίδρυσης και λειτουργίας που ίσχυαν κατά το χρόνο χορή¬ 
γησης της άδειας αυτής. 

Έλεγχοι των σχολών οδηγών δύνανται να πραγματο¬ 
ποιούνται οποτεδήποτε κατά την κρίση της αρμόδιας Υπη¬ 
ρεσίας Μεταφορών και Επικοινωνιών από αρμόδιους 
υπαλλήλους της υπηρεσίας αυτής. 

5. Οι επιφάνειες των αιθουσών διδασκαλίας νοούνται 
καθαρές (μη συμπεριλαμβανομένων δομικών στοιχείων 
όπως, τοίχων, υποστυλωμάτων και βοηθητικών χώρων, 
γραφείων κ.λπ.). Οι αίθουσες διδασκαλίας πρέπει πέραν 
της πλήρωσης των όρων που τίθενται από άλλες γενικότε¬ 
ρες διατάξεις και κανονισμούς και αφορούν τις σχολικές 
αίθουσες, να μην χρησιμοποιούνται σαν πέρασμα, να είναι 
ενιαίες, να μην αποτελούν τμήμα κατοικίας ή χώρο συγκέ¬ 
ντρωσης ατόμων, να έχουν καλό φωτισμό, επαρκή αερι¬ 
σμό, καλή θέρμανση και να είναι εξοπλισμένες με τα εξής 
εποπτικά μέσα: » 

α. Εικονογραφημένους πίνακες που να παριστάνουν σε 
δύο όψεις και σε τομή τα παρακάτω συστήματα και συ¬ 
γκροτήματα αυτοκινήτου: 

-Τον κινητήρα (πετρελαιοκινητήρα και βενζινοκινη¬ 
τήρα). 

- Το σύστημα μετάδοσης της κίνησης. 

- Το σύστημα διεύθυνσης. 

-Το σύστημα πέδησης. 

- Το ηλεκτρικό σύστημα. 

- Το σύστημα τροφοδοσίας. 

-Το σύστημα ψύξης. 

- Το σύστημα λίπανσης. 

- Καταλύτη με αισθητήρα «λ». 

Β. Εικονογραφημένους πίνακες εξαρτημάτων των πα¬ 
ραπάνω συστημάτων και συγκροτημάτων π.χ. αντλίας πε- 

τρελαίου, ηλεκτρικού διανομέα, εκκινητήρα, εξαερι¬ 
στήρα, τροχού, συμπλέκτη κ.λπ. 

γ. Τα εξής εξαρτήματα σε τομή: 

- Βενζινοκινητήρα. 

- Κιβώτιο ταχυτήτων. 

- Διαφορικό. 

δ. Επίσης: 

Οπτικοακαυστικό μέσα και ανάλογο εκπαιδευτικό υλικό 
που να δείχνει τρόπους ορθής οδήγησης, τρόπους εσφαλ¬ 
μένης οδήγησης, τη λειτουργία του κινητήρα και των λοι¬ 
πών εξαρτημάτων του αυτοκινήτου κ.λπ. 

ε. Εικονογραφημένους πίνακες πινακίδων σήμανσης 
και σηματοδότησης και γενικά της κατακόρυφης και ορι¬ 
ζόντιας σήμανσης. 

Αρθρο 6 

Κέντρα θεωρητικής εκπαίδευσης υποψηφίων οδηγών 

1. Για την αρτιότερη θεωρητική κατάρτιση των υποψη¬ 
φίων οδηγών, με το παρόν ιδρύονται κέντρα θεωρητικής 
εκπαίδευσης από φυσικά ή νομικά πρόσωπα στο όνομα 
των οποίων λειτουργούν σχολές οδηγών. Στα κέντρα αυτά 
μπορούν να διδάσκουν οι έχοντες τα προς τούτο απαραί¬ 
τητα προσόντα και προϋποθέσεις. 

Απαραίτητες προϋποθέσεις λειτουργίας των κέντρων 
θεωρητικής εκπαίδευσης είναι: 

- Τεχνικός εξοπλισμός με τα εποπτικά μέσα της παρα¬ 
γράφου 5, του άρθρου 5. 

- Χώρος τουλάχιστον εξήντα (60) τ.μ. που να είναι δια¬ 
μορφωμένος σε χώρο διδασκαλίας, εξαιρουμένων των 
λοιπών χώρων (γραφεία, βοηθητικοί χώροι κ.λπ.) και ελά¬ 
χιστη απόσταση μεταξύ δύο κέντρων τα 500 μέτρα. 

2. Για τη συνδρομή των προϋποθέσεων της παραγρά¬ 
φου 1, του άρθρου αυτού, υποβάλλονται στην αρμόδια 
Υπηρεσία Μεταφορών και Επικοινωνιών επικυρωμένα 
αντίγραφα των συμβολαίων αγοράς ή των μισθωτηρίων 
συμφωνητικών, επίσημο τοπογραφικό για τη διαπίστωση 
της απόστασης μεταξύ κέντρων θεωρητικής εκπαίδευσης 
υποψηφίων οδηγών, υπεύθυνη δήλωση του Ν. 1599/ 

1986 των ενδιαφερομένων σχετικά με τον τεχνικό εξοπλι¬ 
σμό του κέντρου, καθώς και πρόχειρο σχεδιάγραμμα της 
κάτοψης. Ελεγχοι των κέντρων θεωρητικής εκπαίδευσης 
υποψηφίων οδηγών δύνανται να πραγματοποιούνται οπο¬ 
τεδήποτε κατά την κρίση της αρμόδιας Υπηρεσίας Μετα¬ 
φορών και Επικοινωνιών. 

3. Οι αίθουσες διδασκαλίας των κέντρων θεωρητικής 
εκπαίδευσης υποψηφίων πληρούν όλες τις προϋποθέσεις 
της παραγράφου 5, του προηγουμένου άρθρου. 

4. Στο χώρο των κέντρων θεωρητικής εκπαίδευσης 
υποψηφίων οδηγών δύνανται να λειτουργούν σχολές οδη¬ 
γών με τις προϋποθέσεις του άρθρου 5. 

ΚΕΦΑΛΑΙΟ Γ' 

ΕΠΙΜΟΡΦΩΣΗ ΕΚΠΑΙΔΕΥΤΩΝ ΥΠΟΨΗΦΙΩΝ ΟΔΗΓΩΝ 
Αρθρο 7 

Επιμόρφωση εκπαιδευτών υποψηφίων οδηγών 

1. Οι κατά τη δημοσίευση του παρόντος κάτοχοι αδειών 
εκπαιδευτών υποψηφίων οδηγών οφείλουν να παρακο¬ 
λουθήσουν πρόγραμμα επαγγελματικής κατάρτισης επί 
του συνόλου της διδακτέας ύλης, που διοργανώνεται από 
τους εκπαιδευτικούς φορείς της παραγράφου 1, του άρ¬ 
θρου 2, του παρόντος. Μετά την ολοκλήρωση του προ¬ 
γράμματος αυτού, θα τους χορηγείται πιστοποιητικό 
επαγγελματικής κατάρτισης. 


2. Μετά την εφαρμογή της ανωτέρω παραγράφου 1, 
όπως αυτή καθορίζεται από την παράγραφο 3, του άρθορυ 
αυτού, δεν ανανεώνεται η άδεια του εκπαιδευτή από την 
αρμόδια Υπηρεσία Μεταφορών και Επικοινωνιών, αν δεν 
προσκομισθεί το πιστοποιητικό επαγγελματικής κατάρτι¬ 
σης. 

3. Η έναρξη ισχύος των διατάξεων των προηγουμένων 
παραγράφων, του άρθρου αυτού, θα καθοριστεί με Προε¬ 
δρικό Διάταγμα που θα εκδοθεί με πρόταση του Υπουρ¬ 
γού Μεταφορών και Επικοινωνιών, σύμφωνα με τις διατά¬ 
ξεις του άρθρου 94, παράγραφος 2, του Ν. 2094/ 
1992. 

ΚΕΦΑΛΑΙΟ Δ’ 

ΚΥΡΩΣΕΙΣ 
Αρθρο 8 

Αφαίρεση άδειας εκπαιδευτή υποψηφίων οδηγών 

1. Η άδεια εκπαιδευτή υποψηφίων οδηγών αφαιρείται 
σε περίπτωση προσωρινής ή οριστικής αφαίρεσης της 
άδειας οδήγησης και για όσο χρόνο αυτή διαρκεί. 

2. Αφαιρείται ακόμη προσωρινά, με αιτιολογημένη από¬ 
φαση του Νομάρχη, για χρονικό διάστημα από ένα (1) έως 
έξι (6) μήνες, όταν ο εκπαιδευτής: 

α. Παρεμβαίνει παρανόμως με οποιοδήποτε τρόπο με¬ 
ταξύ εξεταστή και εξεταζομένου, πριν, κατά τη διάρκεια ή 
μετά την εξέταση του υποψηφίου. 

β. Δεν εφαρμόζει τις διατάξεις που αφορούν την εκπαί¬ 
δευση και την εξέταση υποψηφίων οδηγών. 

γ. Δεν εφαρμόζει τις διατάξεις του κώδικα οδικής κυ¬ 
κλοφορίας κατά τη διάρκεια της διδασκαλίας. 

3. Αφαιρείται προσωρινά και για χρονικό διάστημα από 
δύο (2) έως έξι (6) μήνες, ανάλογα με τις συνθήκες τέλε¬ 
σης της πράξης, με αιτιολογημένη απόφαση του οικείου 
Νομάρχη: 

α. Αν ασκήθηκε κατά του εκπαιδευτή ποινική δίωξη για 
δωροδοκία ή απόπειρα δωροδοκίας εξεταστών με σκοπό 
τη λήψη άδειας από τον υποψήφιο οδηγό. 

Η έκδοση τελεσίδικου απαλλακτικού βουλεύματος ή 
αθωωτικής απόφασης κατά το χρόνο που διαρκεί η αφαί¬ 
ρεση συνεπάγεται την απόδοση της άδειας που αφαιρέ- 
θηκε. 

β. Αν ο εκπαιδευτής, στο όνομα του οποίου λειτουργεί 
σχολή οδηγών, χρησιμοποιεί ως εκπαιδευτές πρόσωπα 
στερούμενα άδειας εκπαιδευτή. 

γ. Σε περίπτωση υποτροπής, η διάρκεια της αφαίρεσης, 
ανάλογα με τις συνθήκες τέλεσης της πράξης, ορίζεται σε 
δύο (2) έτη. 

4. Αφαιρείται οριστικά: 

α. Σε περίπτωση δεύτερης υποτροπής της παραγράφου 
3, εδάφιο β', του άρθρου αυτού. 

β. Αν ο εκπαιδευτής εκμεταλλεύεται ή εκβιάζει υποψή¬ 
φιο οδηγό παριστάνοντας εν γνώσει του γεγονότα ψευδή 
ως αληθή με το σκοπό προσπόρισης παράνομου οικονομι¬ 
κού οφέλους στον ίδιο ή σε άλλο, εφόσον εκδοθεί αμετά- 
κλητη καταδικαστική απόφαση ποινικού δικαστηρίου, 
γ. Αν καταδικαστεί αμετάκλητα για: 
γα. Οποιοδήποτε από τα ανωτέρω αδικήματα σε ποινή 
φυλάκισης άνω των δεκαοκτώ (18) μηνών. 

γβ. Τέλεση τροχαίων αδικημάτων για τα οποία οι επί μέ¬ 
ρους ποινές υπερβαίνουν αθροιστικά τους δεκαοκτώ (18) 
μήνες. 

5. Η άδεια του εκπαιδευτή υποψηφίων οδηγών αυτοκι¬ 
νήτων και μοτοσυκλετών αφαιρείται, αν παύσει να πλη- 

ροϋται μία (1) από τις προϋποθέσεις του άρθρου 1 του πα¬ 
ρόντος. 

Στην περίπτωση αυτή, ο εκπαιδευτής υποχρεοϋται να 
καταθέσει εντός ενός (1) μηνός στην αρμόδια Υπηρεσία 
Μεταφορών και Επικοινωιών την άδεια εκπαιδευτή. 

Σε αντίθετη περίπτωση, η Υπηρεσία Μεταφορών και 
Επικοινωνιών προβαίνει στην ανάκληση της άδειας με 
απόφασή της που εκδίδεται εντός ενός (1) μηνάς από 
τότε που με οποιονδήποτε τρόπο έλαβε γνώση. 

6. Η άδεια του εκπαιδευτή υποψηφίων οδηγών αυτοκι¬ 
νήτων και μοτοσυκλετών που εκδόθηκε σύμφωνα με προ¬ 
γενέστερες του παρόντος διατάξεις αφαιρείται, αν παυσει 
να ισχύει έστω και μία (1) από τις προϋποθέσεις χορήγη- 
γησής της, οι οποίες είχαν καθοριστεί με τις διατάξεις που 
ϊσχυαν κατά το χρόνο εκδόσεώς της. 

Άρθρο 9 

Ανάκληση άδειας Ιδρυσης και λειτουργίας σχολής οδηγών 

1. Η άδεια ίδρυσης και λειτουργίας σχολής οδηγών ανα¬ 
καλείται με αιτιολογημένη απόφαση της αρχής που τη χο¬ 
ρήγησε, εφόσον 

α. Παύσει να πληροϋται μία από τις προϋποθέσεις που 
απαιτούνται για τη χορήγησή της. 

β. Η σχολή χρησιμοποιεί ως εκπαιδευτές άτομα που δεν 
έχουν την άδεια εκπαιδευτή ή τους έχει αφαιρεθεί για 
οποιονδήποτε λόγο. 

γ. Το πρόσωπο (φυσικό ή νομικό) στο οποίο έχει χορη¬ 
γηθεί η άδεια λειτουργίας παύσει για οποιονδήποτε λόγο 
να εκμεταλλεύεται τη σχολή οδηγών. 

2. Η άδεια ίδρυσης και λειτουργίας σχολής οδηγών που 
χορηγήθηκε σύμφωνα με προσγενέστερες του παρόντος 
διατάξεις, ανακαλείται, αν παύσει να ισχύει έστω και μία 
από τις προϋποθέσεις χορήγησής της, που είχαν καθορι¬ 
στεί με τις διατάξεις αυτές. 


Άρθρο 10 
Κλήση σε απολογία 

Οι διοικητικές κυρώσεις των άρθων 9 και 10 του παρό¬ 
ντος δεν επιβάλλονται, αν προηγουμένως ο ενδιαφερόμε¬ 
νος δεν κληθεί να εκθέσει εγγράφως τις απόψεις του, 
εντός δεκαπέντε (15) ημερών στον οικείο Νομάρχη. 

ΚΕΦΑΛΑΙΟ Ε' 

Άρθρο 11 

Καταργούμενες διατάξεις 

Από την έναρξη ισχύος του παρόντος Διατάγματος κα- 
ταργούνται οι διατάξεις του Π.Δ. 105/1985 (ΦΕΚ 33 Α') 
που είναι αντίθετες στην έννοια προς τις διατάξεις του πα¬ 
ρόντος, καθώς και η απόφαση 52200/50/17-30.1.1992 
του Υπουργού Μεταφορών και Επικοινωνιών (ΦΕΚ 50Β ). 

Καταργείται επίσης κάθε άλλη γενική ή ειδική διάταξη 
που είναι αντίθετη με το περιεχόμενο του διατάγματος αυ¬ 
τού ή που ρυθμίζει με άλλον τρόπο θέματα σχετικά με το 
διάταγμα αυτό. 

Άρθρο 12 
Έναρξη ισχύος 

Η ισχύς των διατάξεων του παρόντος διατάγματος αρχί¬ 
ζει από τη δημοσίευσή του στην Εφημερίδα της Κυβέρνη¬ 
σης, εκτός εάν ορίζεται διαφορετικά σ’ αυτές, 

Στον Υπουργό Μεταφορών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 7 Σεπτεμβρίου 1995 

